વિશ્વની સૌથી ઉંચી પ્રતિમા સ્ટેચ્યુ ઓફ યુનિટીને તા.૩૧મીના વડાપ્રધાન નરેન્દ્ર મોદી રાષ્ટ્રને સર્મપિત કરશે. પહેલાં બે લાખની જનમેદની ભેગી કરવાનું આયોજન હતું પરંતુ વિશાળ જગ્યાના અભાવ સહિતના કેટલાક મુદ્દાઓને લઇ સમગ્ર કાર્યક્રમને સિમિત કરી દેવાયો છે. હવે માત્ર ૮ થી ૧૦ હજાર માણસોની હાજરીમાં લોકાર્પણ સમારંભ યોજાશે. લીમડી બરફળિયા ખાતેના હેલી પેડ ખાતે હાલ ૪૦ બાય ૫૫ અને ૬૦ બાય ૯૦ ના બે ડોમ (મંડપ) બનવવામાં આવી રહ્યાં છે. આમ કુલ ૩૦૦ બાય ૨૦૦ એટલે કે ૬૦૦૦ સ્કેવરફીટનો મંડપ બનશે. ડોમમાંથી સ્ટેચ્યુ ઓફ યુનિટીને જોઇ શકાશે નહીં પરંતુ તેના લોકાર્પણ વિશ્વની આ સૌથી ઉંચી પ્રતિમાને નજીકથી નિહાળવી એક લ્હાવો બની રહેશે.